নাগচম্পা
নাগচম্পা বা প্লুমেরিয়া (যার বৈজ্ঞানিক নাম:  Plumeria pudica- প্লুমেরিয়া পুডিকা) হল  Apocynaceae-অ্যাপোসাইনাস গণের এক প্রজাতির সপুষ্পক উদ্ভিদ। এই উদ্ভিদের আদি নিবাস পানামা, কলম্বিয়া এবং ভেনিজুয়েলা। তবে এটি বর্তমানে ভারতের প্রাকৃতিক পরিবেশে স্বাভাবিকতা লাভ করেছে। গাছটির পাতা খানিকটা চামচ আকারের এবং পাতার অগ্রভাগ কিছুটা কোবরা তথা নাগের  ফনার মত হওয়ায় বাংলায় একে নাগচম্পা বা নাগ চাঁপা বলা হয়। বাংলার নানা স্থানে এটি 'পুদিকা চম্পা', 'প্রেমনলিনী' ও 'কমলিকা' নামেও পরিচিত। সাদা রঙের পাঁচ পাপড়ির মাঝে হলুদ রঙের আভায় ফুলটির সৌন্দর্য নয়নাভিরাম।